आशियाना इकबाल भवन योजना में भ्रष्टाचार के मामले में पिछले पांच अक्टूबर से शाहबाज शरीफ राष्ट्रीय जवाबदेही ब्यूरो की हिरासत में हैं। राष्ट्रीय जवाबदेही ब्यूरो की अदालत ने उनके बच्चों सलमान शाहबाज और हमजा शाहबाज को समन जारी किया, जोकि रमजान शुगर मिल में निदेशक के पद पर हैं। प्रवक्ता ने कहा कि सलमान अदालत के समक्ष पेश नहीं हुए, जबकि हमजा अदालत में पेश हुए और वह अग्रिम जमानत पर हैं। इस बीच अदालत ने शाहबाज शरीफ की हिरासत अवधि 14 दिनों के लिए बढ़ा दी। भ्रष्टाचार रोधी निकाय का कहना है कि शाहबाज शरीफ 2013 से 2018 के दौरान मुख्यमंत्री रहते हुए हाउसिंग स्कीम में भ्रष्टाचार के आरोपी हैं। वहीं शहबाज शरीफ का कहना है कि उनके ऊपर लगाए गए आरोप झूठे और आधारहीन हैं।